“हां-हां, कोई गल्ल नेईं, थाह्‌र अस बनाई देगे। इसलै अद्धी रातीं तुस कुत्थें जाई सकदियां ओ। उस्सै कुड़ी नै परता दित्ता। में सूटकेस चुक्कियै बारी शा अंदर बेह्‌ड़ै च छाल मारी दित्ती। कुड़ी नै सूटकेस मेरे शा लेई लेआ। तौलें तौलें अमारत अल्ल टुरदे होई में आखेआ। “बस्स अज्जै दी रातीं मिगी इत्थें रौह्‌न देओ, कल बड्डलै अऊं अपनी जान-पछान आले लोकें गी फोन करी देंग। इत्थें त्रै चार जने मेरे बाकव है न। तुसेंगी परेशानी नेईं होग।”